**P.nr.872/19**

**NË EMËR TË POPULLIT**

**GJYKATA THEMELORE NË PEJË**-Departamenti i përgjithshëm, me gjyqtarin e vetëm gjykues Ahmet Rexhaj, me pjesëmarrjen e bashkëpunëtores profesionale Besa Dervishaj, në çështjen penale ndaj të akuzuarit F K nga P, rruga “..”,p.n., për shkak të veprës penale “dhunë në familje” nga neni 248 par.3 të KPRK-së, duke vendosur sipas aktakuzës së Prokurorisë Themelore në Pejë, Departamenti për krime të përgjithshme, PP/II.nr.2067/2019 të datës 24.09.2019, pas mbajtjes së shqyrtimit fillestar me datë 11.02.2020, në prezencë të Prokurorit të shtetit Sadije Muriqi, të akuzuarit F K si dhe interpretja për shurdh memec B B, e në mungesë të palës së dëmtuar F K, merr këtë:

**A K T GJ Y K I M**

I akuzuari F K, i lindur me datë ... në P, ku edhe jeton, rruga “...” pa nr., i biri i S dhe i nënës N, i martuar, baba i dy fëmijëve, i pa punë, ka të kryer shkollën speciale në P, i gjendjes së dobët ekonomike, me nr. personal ..., shqiptar, shtetas i Republikës së Kosovës, gjendet në liri.

**ËSHTË FAJTOR**

Për shkak se:

Me datë 07.09.2019, rreth orës 12:40, në Pejë, pikërisht në shtëpinë e tij, me dashje ushtron dhunë psiqike dhe fizike ndaj bashkëshortes së tij, të dëmtuarës F K, në atë mënyrë që, ditën kritike pas një fjalosje me të njëjtën (lidhur me atë se i pandehuri kishte një lidhje jashtë martesore me një femër tjetër F Z, dhe ditën kritike, sipas marrëveshjes së mëparshme që kishte pasur me bashkëshorten-të dëmtuarën, e kishte sjell në shtëpi Fn), pastaj e dëmtuar e kishte sulmuar, pastaj i pandehuri e grushton me boksa në fytyrë dhe e shtynë, ku të njëjtës i shkakton lëndime trupore,

-Me çka ka kryer vepër penale “dhunë në familje” nga neni 248 par.3 të KPRK-së.

Andaj, gjykata duke u bazuar në nenin 7,41,42,43,46,51,52,73, të KPK-së, nenit 248 par.3 të KPRK-së, si dhe nenit 365 të KPPRK-së, të akuzuarin F K i shqipton:

**DËNIM ME GJOBË DHE KUSHT**

Ashtu që të akuzuarit i cakton dënim me gjobë në shumë prej 300€(treqind euro ) ,si dhe dënim me burg në kohëzgjatje prej katër (4) muaj, mirëpo dënimet nuk do të ekzekutohen në rast se i akuzuari brenda periudhës një (1) vjeçare nuk kryen ndonjë vepër të re penale.

 I akuzuari obligohet që në emër të paushallit gjyqësor të paguaj shumën prej 20€, si dhe në emër të taksës për programin e kompensimit të viktimave të krimit në shumë prej 30€, të gjitha këto në afat prej 15 ditësh, pas plotfuqishmërisë së aktgjykimit.

Pala e dëmtuar F K nga Peja, Lagja “.. ..”, rruga “...”p.n për realizimin e kërkesës pasurore juridike udhëzohet në kontest të rregullt civil.

**A r s y e t i m**

Prokuroria Themelore në Pejë-Departamenti për krime të përgjithshme ka ngrit aktakuzë PP/II.nr.2067/2019 të datës 24.09.2019, ndaj të akuzuarit F K nga Peja, rruga “.. ..”,p.n., për shkak të veprës penale “dhunë në familje” nga neni 248 par.3 të KPRK-së.

Gjykata ka caktuar shqyrtimin fillestar me datë 11.02.2020, Pas leximit të aktakuzës nga ana e Prokurores së shtetit PP/II.nr.2067/2019 të datës 24.09.2019, në seancën e shqyrtimit fillestar, gjykata është bindur se i akuzuari e ka kuptuar aktakuzën dhe të akuzuarit i ka dhënë mundësinë që të deklarohet për pranimin ose mos pranimin e fajësisë.

Në këtë rast gjykata ka udhëzuar të akuzuarin për rendësin dhe pasojat e pranimit të fajësisë dhe i akuzuari përmes interpretueses së tij ka deklaruar se në mënyrë të mjaftueshme dhe të qartë iu kanë sqaruar benifitet dhe pasojat e pranimit të fajësisë në mënyrë detale mi ka sqaruar Gjyqtari i çështjes përmes interpretuese të gjitha benefitet e posaçërisht pasojat dhe deklaron se e pranon fajësinë për veprën penale për të cilën akuzohet, është penduar dhe i premton Gjykatës se nuk do ti përsëris veprat e tilla apo të ngjashme në të ardhmen, deklaron se iu ka përmbajtur urdhrit mbrojtës që i është përcaktuar për ketë rast dhe se donë të përmbahet nga veprimet e dhunës dhe raportet me bashkëshorten këtu të dëmtuarën i ka të mira, dhe në të ardhmen do të qëndron në përputhshmëri me rregullat e bashkësisë.

Prokurori i shtetit ka deklaruar se pajtohet me pranimin e fajësisë nga ana e të akuzuarit i propozon Gjykatës që të merr si rrethanë lehtësuese me rastin e pranimit të fajësisë nga ana e të akuzuarit dhe i njëjti të pranohet si pranim i vullnetshëm dhe i sinqert me rastin e marrjes së vendimit, i propozon Gjykatës që pranimin e fajësisë nga ana e të akuzuarit të merret si rrethanë lehtësuese me rastin e marrjes së vendimit mbi dënim.

Në vijim gjykata duke shqyrtuar fajësinë nga ana e të akuzuarit vlerësoi se pranimi i fajësisë paraqet shprehje të lirë të vullnetit të të akuzuarit, pasi që ai e ka kuptuar natyrën dhe pasojat e pranimit të fajësisë.

Duke pasur parasysh të lartcekurat gjykata e ka aprovuar pranimin e fajësisë nga ana e të akuzuarit dhe ka vërtetuar se nuk ekziston ndonjë rrethanë për hudhje të aktakuzës konform nenit 253 të KPPK-së, se janë plotësuar kushtet nga neni 248 të KPPK-së, atëherë në këtë çështje nuk është zbatuar procedura e provave, por gjykata ka vazhduar me shqiptimin e dënimit.

Andaj gjykata duke u gjendur para këtyre fakteve siç janë pranimi i fajësisë nga ana e të akuzuarit, si dhe duke pasur parasysh provat të cilat gjenden në shkresat e lëndës siç janë raporti i policit Rasim Mujaj i datës 10.09.2019, raporti i policit Besnik Nikqi i datës 07.09.2019, deklarata e të dëmtuarës F K e dhënë në polici me datë 08.09.2019, deklarata e të pandehurit F K e dhënë në polici me datë 09.09.2019, deklarata e dëshmitarit S K e dhënë në polici me datë 07.09.2019, deklarata e dëshmitares F Z e dhënë në stacion policor në Pejë me datë 09.09.2019, raporti mjekësor i lëshuar nga Spitali i Përgjithshëm në Pejë me nr. 18707 i datës 07.09.2019, në emër të dëmtuarës F K, gjykata erdhi në përfundim se në veprimet e të akuzuarit ekzistojnë të gjitha elementet e veprës penale të përshkruara si në dispozitiv të këtij aktgjykimi e për të cilin është shpallur fajtor.

Duke vendosur mbi vendimin mbi dënim konform nenit 73 të KPRK-së, gjykata i vlerësoi të gjitha rrethanat lehtësuese dhe rënduese që ndikojnë në llojin e dënimit dhe nga rrethanat lehtësuese gjeti se e ka pranuar fajësinë, është penduar për veprimet e tij, pati sjellje korrekte në shqyrtim fillestar, për gjykatën nuk ka të dhëna se i njëjti më parë ka ra ndesh me ligjin, ndërkaq nga rrethanat rënduese për të akuzuarin e lartcekur gjykata nuk ka gjetë asgjë.

Andaj gjykata duke u gjendur para këtyre rrethanave të akuzuarin e gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarit në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KRPK-së.

Duke u bazuar në nenin 450 të KPPRK-së, e obligoi të akuzuarin në paguarjen e shpenzimeve të paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të akuzuarin që të paguaj shpenzimet e viktimave të krimit.

Konform nenit 463 të KPPK-së, gjykata e udhëzoi palën e dëmtuar F K nga Peja, Lagja “...” rruga “....”p.n për realizimin e kërkesës pasurore juridike në kontest të rregullt civil.

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

**NGA GJYKATA THEMELORE NË PEJË-Departamenti i Përgjithshëm P.nr.872/19.**

**Bashkëpunëtore profesionale Gjyqtari i vetëm gjykues**

Besa Dervishaj Ahmet Rexhaj

**KËSHILLË JURIDIKE:**

Kundër këtij aktgjykimi është e lejuar ankesa

në afat prej 15 ditësh, nga dita e marrjes, Gjykatës

së Apelit në Prishtinë, e nëpërmjet të kësaj gjykate.